Publication: Magyar Közlöny
Issue: MK-2011-72 (Year: 2011, Number: 72)
Era: contemporary
Section: Az Országgyûlés 54/2011. (VI. 29.) OGY határozata
Paragraph Index: 821

Az Országgyûlés 54/2011. (VI. 29.) OGY határozata a cukorgyárak privatizációját, valamint Magyarország Európai Unióhoz történõ csatlakozása óta a közösségi cukorreformok során képviselt magyar álláspontot értékelõ, és annak itthoni következményeit feltáró vizsgálóbizottság felállításáról* Az Országgyûlés – a magyar nép, a jelen és az eljövendõ generációk egészséges és hazai élelmiszerhez való jogáért viselt felelõsségére tekintettel – kinyilvánítja, hogy Magyarországon a cukoripar területén olyan intézkedések (privatizáció, kötelezettségvállalások, állami támogatások, gyárbezárások, cukorreform, diverzifikáció stb.) történtek az elmúlt több mint két évtizedben, amelyek erõsen feltételezhetõen, az eredeti szándékokkal ellentétesen, a nemzeti érdekeket súlyosan sértve, az ágazat katasztrofális leépüléséhez vezettek. Az értékesítési és privatizációs szerzõdéseket a nemzetgazdaság érdekeire való tekintettel meg kell vizsgálni, ellenõrizni kell az abban foglaltak betartásának pontosságát. A jelenlegi helyzetet eredményezõ esetleges emberi mulasztások elõfordulását alapos körültekintéssel meg kell vizsgálni és a még fennálló kedvezõtlen folyamatokat – a jövõre tekintettel – minden lehetséges eszközzel meg kell állítani, illetve kedvezõ irányba kell fordítani. A kedvezõtlen folyamatokért, cselekményekért viselt személyes – büntetõjogi vagy politikai – felelõsséget mihamarabb meg kell állapítani, ezért a jelenlegi állapotokhoz vezetõ folyamatok vizsgálatára az Országgyûlés az alábbi határozatot hozza.

Source: https://magyarkozlony.hu/hivatalos-lapok/aedaea8c15811bc8de1655e3d66de421792eb24d/dokumentumok/16391d48fd9e39df1a7dfb6f233f20785b9cd2ce/letoltes